Ο **Σεργκέι Νικολάεβιτς Λιτβίνοφ** (ρωσικά: Серге́й Никола́евич Литви́нов, 23 Ιανουαρίου 1958 – 18 Φεβρουαρίου 2018) ήταν Σοβιετικός / Ρώσος αθλητής στίβου που αγωνιζόταν στη σφυροβολία. Ένας από τους κορυφαίους του αγωνίσματος όλων των εποχών, ήταν χρυσός Ολυμπιονίκης το 1988 στη Σεούλ, δύο φορές Παγκόσμιος Πρωταθλητής (1983, 1987), ενώ εξακολουθεί να κατέχει τη δεύτερη καλύτερη επίδοση όλων των εποχών στο αγώνισμα με 86,04 μέτρα από το 1986.

Βιογραφία
---------

Γεννήθηκε στις 23 Ιανουαρίου 1958 στην  επικράτεια του Κρασνοντάρ με την οικογένεια να μετακομίζει σύντομα στο Ροστόφ επί του Ντον. Από την πρώιμη παιδική του ηλικία, ασχολήθηκε με την πάλη, το ποδόσφαιρο και στη συνέχεια ξεκίνησε τη σφυροβολια το 1972. Είχε διακρίσεις από την νεαρή του ηλικία με τον πρώτο του τίτλο στην κατηγορία των ανδρών ήταν την ανάδειξή του σε πρωταθλητή Σοβιετικής Ένωσης το 1979 και την κατάκτηση του Παγκοσμίου Κυπέλλου Στίβου την ίδια χρονιά.

Το 1980 κατέρριψε για πρώτη φορά το παγκόσμιο ρεκόρ με βολή 81,66 μέτρων και ξεκίνησε η μακρόχρονη μονομαχία του με το Γιούρι Σέντιχ. Στην πρώτη τους συνάντηση σε μεγάλη διοργάνωση, ο Σέντιχ κατέρριψε το ρεκόρ του Λιτβίνοφ και τον άφησε με το αργυρό μετάλλιο με επίδοση 80,64 στους Ολυμπιακούς Αγώνες του 1980, με τον Λιτβίνοφ να μένει στο χάλκινο μετάλλιο στο Ευρωπαϊκό Πρωτάθλημα του 1982 στην Αθήνα.

Το 1983 στο πρώτο Παγκόσμιο Πρωτάθλημα Στίβου στο Ελσίνκι, ο Λιτβίνοφ ανέβηκε στο πρώτο σκαλί του βάθρου, επίτευγμα που επανέλαβε στη δεύτερη παγκόσμια διοργάνωση της Ρώμης το 1987. Το 1982 επανέκτησε το ρεκόρ κόσμου με ρίψη 83,98 μέτρων στη Μόσχα στις 4 Ιουνίου και να γίνει ο πρώτος άνθρωπος που πέρασε τα δύο φράγματα των 82 και των 83 μέτρων. Το επέκτεινε στα 84,14 μέτρα, ξανά στη Μόσχα, στη διοργάνωση της Σπαρτακιάδας στις 21 Ιουνίου. Δεν συμμετείχε στους Ολυμπιακούς Αγώνες του Λος Άντζελες λόγω του  μποϊκοτάζ των χωρών του λεγόμενου ανατολικού μπλοκ στη διοργάνωση. Το 1986 πέτυχε τη καλύτερη επίδοσή του, 86,04 μέτρα στη Δρέσδη της Ανατολικής Γερμανίας στις 3 Ιουλίου. Το 1988 ήταν η κορυφαία στιγμή στην καριέρα του με την ανάδειξή του σε χρυσό Ολυμπιονίκη στους Ολυμπιακούς Αγώνες της Σεούλ με επίδοση 84,80 μέτρα (περίπου ένα μέτρο περισσότερο από το Σέντιχ), που παραμένει ολυμπιακό ρεκόρ. 

Η πτώση των επιδόσεων του δεν του επέτρεψε τη συμμετοχή στο Παγκόσμιο Πρωτάθλημα Στίβου του 1991 και στους Ολυμπιακούς Αγώνες του 1992 με τη σοβιετική σχολή να έχει πληθώρα υψηλού επιπέδου σφυροβόλων.
Τελευταίες διακρίσεις της καριέρας του ήταν το πρωτάθλημα Ρωσίας και το Ευρωπαϊκό Κύπελλο Στίβου του 1993. Μετά την αποχώρησή του από την ενεργό δράση ακολούθησε καριέρα προπονητή στην ΤΣΣΚΑ με την οποία αγωνίστηκε έχοντας ως μαθητή το γιο του, τρίτο πρωταθλητή Ευρώπης το 2014.

Διακρίσεις
----------

* Ευρωπαϊκό Πρωτάθλημα Στίβου Κ-20 1975 : 3η θέση (64,44 μέτρα)
* Ευρωπαϊκό Πρωτάθλημα Στίβου Κ-20 1977 : 2η (68,76)
* Ευρωπαϊκό Κύπελλο Στίβου 1979 : 2η (76,90)
* Παγκόσμιο Κύπελλο Στίβου 1979 : 1η (78,70)
* Ολυμπιακοί Αγώνες 1980 : 2η (80,64)
* Ευρωπαϊκό Πρωτάθλημα Στίβου 1982 : 3η (78,66)
* Παγκόσμιο Πρωτάθλημα Στίβου 1983 : 1η (82,68)
* Ευρωπαϊκό Κύπελλο Στίβου 1983 : 1η (81,52)
* Ευρωπαϊκό Πρωτάθλημα Στίβου 1986 : 2η (85,74)
* Ευρωπαϊκό Κύπελλο Στίβου 1987 : 1η (82,28)
* Παγκόσμιο Πρωτάθλημα Στίβου 1987 : 1η (83,06)
* Ολυμπιακοί Αγώνες 1988 : 1η (84,80)
* Ευρωπαϊκό Κύπελλο Στίβου 1993 : 1η (80,38)

Πηγή: World Athletics

Παραπομπές
----------

1. 1 2  «Hammer Throw Men». Ανακτήθηκε στις 2 Αυγούστου 2022.
2. 1 2  «Литви́нов Серге́й Никола́евич». Ανακτήθηκε στις 16 Σεπτεμβρίου 2022.
3. 1 2  «Litvinov, former world and Olympic hammer champion, dies». Αρχειοθετήθηκε από το πρωτότυπο στις 16 Σεπτεμβρίου 2022. Ανακτήθηκε στις 16 Σεπτεμβρίου 2022.
4. ↑  «Сергей Литвинов». Ανακτήθηκε στις 16 Σεπτεμβρίου 2022.
5. 1 2  «Sergey Litvinov». Αρχειοθετήθηκε από το πρωτότυπο στις 16 Σεπτεμβρίου 2022. Ανακτήθηκε στις 16 Σεπτεμβρίου 2022.
6. 1 2  «Sergey LITVINOV - U.S.S.R. - Olympic and World champion hammer thrower». Ανακτήθηκε στις 16 Σεπτεμβρίου 2022.
7. 1 2  «Seoul 1988 Olympic hammer gold medallist dies at age of 60». Αρχειοθετήθηκε από το πρωτότυπο στις 16 Σεπτεμβρίου 2022. Ανακτήθηκε στις 16 Σεπτεμβρίου 2022.
8. ↑  «INTERNATIONAL OLYMPIC COMMITTEE : SEOUL 1988 ATHLETICS HAMMER THROW MEN RESULTS». Ανακτήθηκε στις 14 Μαΐου 2022.
9. ↑  «Olympic Games Records». Ανακτήθηκε στις 2 Αυγούστου 2022.
10. ↑  «На 61 году жизни скончался олимпийский чемпион в метании молота Сергей Литвинов-старший». Ανακτήθηκε στις 16 Σεπτεμβρίου 2022.

Εξωτερικοί σύνδεσμοι
--------------------

* World Athletics - Sergey LITVINOV
* ЛИТВИНОВ Сергей Николаевич (1958 – 2018)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7293151965302000470002
* GND: 1153210177

 |

 |